Mestská časť Bratislava - Nové Mesto
––––––––––––––––––––––––––––––––––
Materiál na rokovanie					     č. k.: 2321/954/2016/PR/BIHJ
Miestnej rady
dňa 26.01.2016

Návrh na odzverenie pozemku registra „C“ KN parc. č. 6750/2 – ostatné plochy vo výmere 72 m2, k. ú. Vinohrady 

Predkladá: 					Materiál obsahuje:                                                                      
Ing. Mgr. Ľubomír Baník                          	 1.   Návrh uznesenia 
prednosta MÚ BNM 				 2.   Dôvodovú správu
  3.   kópia z katastrálnej mapy	
	 4.   výpis z LV č. 6655

Spracovateľ:                                  	          Stanovisko právnej skupiny:
Mgr. Jana Biharyová    		          		
referent oddelenia PPČESČaSP			

Mgr. Marianna Moravcová Tomčíková
vedúca oddelenia PPČESČaSP

Na rokovanie prizvať:
spracovateľa                        

január 2016

Návrh uznesenia:

Miestna rada  

po prerokovaní materiálu

o d p o r ú č a

Miestnemu zastupiteľstvu    

schváliť

návrh na odzverenie pozemku registra „C“ KN parc. č. 6750/2 – ostatné plochy a nádvoria vo výmere 73 m2, katastrálne územie Vinohrady, ktorého účtovná hodnota je 3 634,73 € (slovom: tritisícšesťstotridsaťštyri EUR 73/100)  

a)  bez pripomienok

b)  s pripomienkami

Dôvodová správa

Protokolom č. 178/2006 zo dňa 12.06.2006 sú z majetku mestskej časti zverené do správy Základnej školy s materskou školou, Jeséniova 54, 831 01 Bratislava nehnuteľností tvoriace  areál samotnej základnej školy ako aj areál materskej školy. 

Za účelom usporiadania majetkového vzťahov k stavbe altánku, ktorú správca nehnuteľného majetku využíva a táto je situovaná na pozemku registra „C“ KN parc. č. 18256/53, ktorý je vo vlastníctve spoločnosti PREŠOVSKÁ 2nd, s.r.o. so sídlom Trenčianska 47, 821 09 Bratislava, bol vypracovaný Geometrický plán 16/2013, ktorým došlo k zameraniu altánku a zároveň k odčleneniu pozemku 6750/2 vo výmere 73 m2 z pôvodného pozemku parc.                č. 6750. Predmetný pozemok v súčasnej dobe škola nevyužíva, predstavuje svah. Účtovná hodnota predmetného pozemku je 3 634,73 €.

V správe školy aj naďalej zostávajú pozemky v účtovnej hodnote, tak ako tieto boli zverené Protokolom č. 178/2006 zo dňa 12.06.2006, t. j. účtovná hodnota pozemkov prislúchajúcich k objektu základnej školy bude 243 029,28 €. 

V priebehu tohto kalendárneho roka bude pozemok parc. č. 6750/2 predmetom zámennej zmluvy, ktorej účelom bude vysporiadanie majetkových vzťahov k stavbe altánku, tak ako je vyššie uvedené.